ગૌતમ ગંભીરે પોતાના ટ્વીટમાં લખ્યું હતું, 'ઝોહરા, હું હાલરડું ગાઇને તને સુવાડી તો નહીં શકું, પરંતુ હું તારા સપના પૂરા કરવામાં તારી મદદ કરીશ. તારા ભણતર માટે જીવનભર મદદ કરીશ.' નોંધનીય છે કે, આ વર્ષે એપ્રિલમાં સુકમામાં નક્સલી હુમલામાં શહીદ થયેલ સીઆરપીએફ જવાનોના પરિવારજનોની મદદ માટે પણ ગૌતમ ગંભીર આગળ આવ્યા હતા. તેમણે શહીદ થયેલ 25 જવાનોના બાળકોના ભણતરનો ખર્ચ આપવાની જાહેરાત કરી હતી. તેમણે 'ગૌતમ ગંભીર ફાઉન્ડેશન' હેઠળ આ બાળકોની મદદ કરવાની જાહેરાત કરી હતી.